ผมกินร้านนี้มานานแล้ว และก็เคยรีวิวสั้นๆไปครั้งนึงด้วย วันนี้ขอรีวิวอีกซักครั้ง จะเป็นไรไป
 ร้านอยู่ในซอยหมู่บ้านรินทร์ทอง ใกล้ซอยรามคำแหง 190 เข้าซอยหมู่บ้านรินทร์ทองก็จะเจอร้านนี้อยู่ที่หัวมุมด้านขวามือ จอดรถหน้าร้านหรือในซอยข้างร้านได้เลย 
  ในร้านมีป้ายห้ามนำอาหารและเครื่องดื่มจากข้างนอกเข้ามากินในร้าน ติดไว้ทุกเสาทุกโต๊ะไม่รู้ว่าสาเหตุใด 
  สั่งติ่มซำมากินเล่นก่อน ขนมจีบกุ้ง รสชาติพอได้แต่ยังไม่ถูกใจมากนัก สั่งผัดซีอิ๊วมาจานนึง ยังเหมือนเดิม คือผัดมาเส้นหอมกระทะผัดถึงไฟโปะไข่มาด้านบน ราดด้วยซอสหอยนางรม กินแบบไม่ปรุงก็อร่อยแบบคลาสสิค แต่วันนี้อยากกินรสจัดๆ เพราะเมื่อคืนทำงานหนัก ตื่นมาเลยอยากหาอะไรรสจัดๆกิน 
  ราคาไม่แพง ยิ่งเทียบกับคุณภาพที่ทำได้แบบนี้แล้ว ถือว่าถูกมากครับ ผมติดใจผัดซีอิ๊ว